***Kunfehértó Község Polgármesterének***

***ELŐTERJESZTÉSE***

**Kunfehértó Község Önkormányzata Képviselő-testületének**

**2018. június 26-i ülésére**

**2018. évi Közbeszerzési Terv módosítása tárgyában**

**Tisztelt Képviselő-testület!**

A közbeszerzésekről szóló 2015. évi CXLIII. törvény (új Kbt.) 42.§ (1) bekezdése alapján a törvény hatálya alá tartozó ajánlatkérők kötelesek a költségvetési év elején, legkésőbb március 31-ig éves összesített közbeszerzési tervet készíteni az adott évre tervezett közbeszerzéseiről. A helyi önkormányzat az új Kbt. 5.§ (1) bekezdés c) pontja alapján tartozik a törvény hatálya alá.A közbeszerzési tervet az ajánlatkérő legalább öt évig megőrzi. A közbeszerzési terv nyilvános.

Az ajánlatkérő a közbeszerzési terv elkészítése előtt indíthat közbeszerzési eljárást, amelyet a tervben szerepeltetni kell. A közbeszerzési terv nem vonja maga után a közbeszerzésre vonatkozó eljárás lefolytatásának kötelezettségét, illetve az ajánlatkérő indíthat abban nem szereplő eljárást is. Ilyen esetben a tervet módosítani kell, megadva a módosítás indokolását is.

Kunfehértó Önkormányzatának Közbeszerzési Szabályzata szerint a közbeszerzési tervet a Képviselő-testület fogadja el.

**A Kbt. 43. § (1) bekezdése alapján a közbeszerzési tervet, valamint annak módosításait az ajánlatkérő honlapján (**[www.kunfeherto.hu](http://www.kunfeherto.hu)**) meg kell jeleníteni.**

Kunfehértó Község Önkormányzata a **TOP-3.2.1-16-BK1-2017-00015** számú, *„Intézmények épületenergetikai korszerűsítése”* című és a **TOP-3.1.1-16-BK1-2017-00015** számú, „*Belterületi kerékpárút építés Kunfehértón”* című projektjeinek közbeszerzési eljárását a 17/2018. (II.21.) Kt. sz. határozatában 2018. I. negyedévére tervezte. Tekintettel arra, hogy a szükséges tervek nem készültek el az I. negyedévre, szükséges a közbeszerzési terv módosítása.

Mind a két projekt esetén javasoljuk a III. negyedévet meghatározni.

Kérem a Képviselő-testületet, hogy az alábbi határozati javaslatot elfogadni szíveskedjék.

**Határozati javaslat:**

**Kunfehértó Község Önkormányzatának Képviselő-testülete a 17/2018. (II.21.)Kt számú határozattal elfogadott 2018. évre vonatkozó közbeszerzési tervét az előterjesztés 1. melléklete szerinti adattartalommal módosítja.**

**Határidő:** azonnal

**Felelős:** Huszár Zoltán polgármester

Értesül: Ficsórné Sáfár Anett koordinációs ügyintéző

Kállay István informatikus

Kunfehértó, 2018. június 16.

Huszár Zoltán

**Kunfehértó Község Önkormányzatának**

**2018. évi** közbeszerzési terve

|  |  |  |  |  |  |  |
| --- | --- | --- | --- | --- | --- | --- |
| A közbeszerzés tárgya és mennyisége |  | Irányadó eljárásrend | Tervezett eljárási típus | Időbeli ütemezés | | Sor kerül-e vagy sor került-e az adott közbeszerzéssel összefüggésben előzetes összesített tájékoztató közzétételére? |
| az eljárás megindításának, illetve a közbeszerzés megvalósításának tervezett időpontja | szerződés teljesítésének várható időpontja vagy a szerződés időtartama |
| I. Árubeszerzés |  |  |  |  |  |  |
|  |  |  |  |  | . |  |
| II. Építési beruházás |  |  |  |  |  |  |
| Belterületi kerékpárút építése Kunfehértón |  | Nemzeti eljárásrend | Kbt. 115. § (2) bek. szerinti eljárás | 2018. harmadik negyedév | 2018. negyedik negyedév | nem |
| Intézmények energetikai korszerűsítése |  | Nemzeti eljárásrend | Kbt. 115. § (2) bek. szerinti eljárás | 2018. harmadik negyedév | 2018. negyedik negyedév | nem |
|  |  |  |  |  |  |  |
| III. Szolgáltatás-megrendelés |  |  |  |  |  |  |
|  |  |  |  |  | . |  |
| VI. Szolgáltatási koncesszió |  |  |  |  |  |  |
|  |  |  |  |  |  |  |